section_heading: Podrijetlo i povijest
paragraph_text: Stuarti su nakon izumruća engleske dinastije postavili pravo i na englsku krunu. Godine 1603. umire Elizabeta I. ne ostavivši potomke. Kako je ona bila posljednji predstavnik Tudora, a njen najbliži srodnik Jakov VI. Škotski (kao engleski kralj Jakov I.), praunuk njene tetke Margarete Tudor, Stuarti su zasjeli i na englesko-irski tron.